Det helt store samtaleemne over sommeren har været det noget svingende sommervejr. Regn, regn og regn har været vejrgudernes opskrift på serveringen til Nordjylland. Men mandag lysner det - bogstaveligt talt. DMI forventer nemlig fuld sol det meste af mandagen og temperaturer op til 20 grader i dele af landsdelen. Dog skal man forvente en svag til frisk vind omkring nordvest, men det er vi jo så vant til heroppe. Resten af uge 34 tegner også et solrigt billede, selvom vi dog kan forvente lidt flere byger senere på ugen. Solskinstimerne kommer i den grad som kaldet for greenkeeperne på Himmerland Golf & Spa Resort. Der har nemlig været store udfordringer med sommerens store mængder vand forud for Made In Denmark-turneringen, der begynder torsdag. Se mere her.

Referat:
DMI lover godt og varmt vejr til Nordjylland hele mandag